CELEX: 62021TN0285
Language: ro
Date: 2021-05-21 00:00:00
Title: Cauza T-285/21: Acțiune introdusă la 21 mai 2021 – Alliance française de Bruxelles-Europe și alții/Comisia

12.7.2021   
            
            
               RO
            
            
               Jurnalul Oficial al Uniunii Europene
            
            
               C 278/63
            
         
      Acțiune introdusă la 21 mai 2021 – Alliance française de Bruxelles-Europe și alții/Comisia
      (Cauza T-285/21)
      (2021/C 278/86)
      Limba de procedură: franceza
      
         Părțile
      
      
         Reclamante: Alliance française de Bruxelles-Europe (Bruxelles, Belgia) și alți șapte reclamanți (reprezentant: E. van Nuffel d’Heynsbroeck, avocat)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  până la pronunțarea ordonanței prin care se finalizează procedura privind măsurile provizorii, dispunerea suspendării punerii în aplicare a deciziei Comisiei Europene de a atribui lotul 4 (limba franceză) din licitația referitoare la contractele-cadru pentru formare lingvistică în favoarea instituțiilor, organismelor și agențiilor Uniunii, pe prima poziție, grupului CLL Centre de Langues – Allingua și, pe a doua poziție, grupului Alliance Europe Multilingue, compus din reclamanți, și dispunerea oricărei alte măsuri necesare, printre altele cu privire la efectul acestei suspendări asupra contractului eventual încheiat cu încălcarea perioadei de așteptare prevăzute la articolul 175 din Regulamentul financiar;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanții invocă trei motive.
      
                  1.
               
               
                  Primul motiv, întemeiat pe necomunicarea unor motive suficiente, cu încălcarea articolului 170 alineatul (3) din Regulamentul financiar. Reclamanții susțin în acest sens că examinarea motivelor comunicate referitoare la calitățile ofertei prezentate de reclamanți și la caracteristicile și avantajele ofertei ofertantului cel mai bine clasat nu indică nicio corelație între evaluare și punctajul atribuit și că, așadar, nu este posibil să se înțeleagă din ce motiv oferta reclamanților are un punctaj mai scăzut decât oferta ofertantului cel mai bine clasat.
               
            
                  2.
               
               
                  Al doilea motiv, întemeiat pe lipsa exercitării efective a puterii de apreciere, întrucât Comisia Europeană a respins din evaluarea sa elemente ale propunerii tehnice din oferta reclamanților accesibile printr-un hiperlink codificat și inclus în ofertă, pentru motivul că aceste elemente puteau fi depuse sau modificate după expirarea termenului stabilit pentru depunerea ofertelor, fără a verifica în mod concret dacă exista un asemenea risc.
               
            
                  1.
               
               
                  Al treilea motiv, invocat cu titlu subsidiar, întemeiat pe o eroare vădită de apreciere, întrucât nu există nicio corelație clară între evaluarea calităților intrinseci ale ofertei prezentate de reclamanți și punctajul atribuit criteriilor de calitate.